Den Nord-Cimbriske Tilskuer, 1840-10-24
Politiske Nyheder. Frankerig. Fra Paris meldes under 16de Octbr., at et nyt Mord-Attentat atter er foretaget mod Kongens Liv. Aftenen før, da Kongen kjørte gjennem Tuilleriegaden til St. Cloud, blev et Skud affyret paa ham, bag en Pæl af en Reverbere. Gierningsmanden var et 43-aarigt i en pjaltet Blouse klædt Menneske, der stædet forat fly, i Forvirringen geraadede lige i Armene paa en Soldat, der strax førte Forbryderen i den nærliggende Vagt, der just var traadt i Gevæhr for Kongen. Den Karabin, hvormed Gierningsmanden havde skudt, var sprungen, fordi den var ladet lige til Mundingen med Kugler og Hagel, og havde saaret ham selv i Skulderen og Haanden. Man fandt hos ham to ladede Pistoler, i Dolk og nogle Papirer. Det er et lavt Menneske med et mørk, vildt og bestemt Aasyn; han kaldte sig Marius Darms, og hans Stand angav han at være: "Sammensvoren og Tyrannernes Tilintetgjører!" En Betjent og en ridende National gardist bleve let saarede a Hagel. Det er det 5te Attentat, der er foretaget mod Kong Ludvig Philips Liv. Den intenderede Morder Darmes skal oprindelig være fra Marseille-Egnen af, og være Gulvpolerer, men opholdt sig i den senere Tid i Paris. Man fandt i hans Kammer i Rue Poissonniere nogle Papirer, hvis Jndhold dog ikke er bekjendt; Darmes skal ellers være blottet for Alt, og have været i en fortvivlet Stilling. Hans Holdning var fast, og han har kun aabnet Munden for at beklage at hans Skud feilede, og for at erklære, at han alene havde besluttet Anslaget mod Kongens Liv, og tilhører intet hemmeligt Selskab han vil ikke forsvare sig og udhale sin endelige Skjæbne, og vil derfor ingen Defensor antage, Amputationen af hans Finger skal være nødvendig - Endnu en mærkelig Efterretning meddeles denne Gang fra Frankerig, at nemlig Dronning Regentinden af Spanien skal med hendes Datter være ankommen til Port Vendres. Som Aarsag angiver man, at hun har forladt Spanien, for at unddrage sig enhver Deeltagelse i at sætte det forrige Ministerium i Anklage-Tilstand, hvilket Juntaen i Madrid skal have forlangt af heende. Med Hensyn til Politikken angaaende de orientalske Anliggender, siger Amsterdammer Handelsblad, at i Følge et Rygte, skal Kong Ludvig Philip have tilskrevet Keiseren af Østerrig og Kongen af Preussen egenhændig, og tilkjendegivet dem sin faste Beslutning at nedlægge Kronen i Faveur af sin ældste Søn, Hertugen af Orleans, i Fald de forbundne Magter ville gribe til saadanne Forholdsregler mod Mehemed Ali, der ville tvinge Frankerig til en diplomatisk Jndblandelse, og til at foretage en bevæbnet Jntervention til Fordeel for Mehmed Ali. - Det sidste Thierske Memorandum ansees af alle for at være fortræffeligt skrevet, og der yttres Anskuelsen med Hensyn til Mehemed Alt med meget Bestemthed; heri siges: "Det ottomaniske Rige udstrækker sig fra det sorte til det røde Havs Strandbredder; det er ligesaa væsentlig at garantere Ægyptens og Syriens Uafhængighed, som Dardanellernes og Bosperus's Uafhængighed. Det er lykkedes en lehuspligtig Fyrste at indføre en kraftig Bestyrelse i 2 Provindser, som Sultanen af Constantinopel i lang Tid ikke var i Stand til at bestyre, og har han endnu ikke kundet indføre den Humanitet, hvorved den europæiske Civilisation udmærket sig, saa har han dog i det mindste indført en større Grad af Orden og Regelmessighed, end der er at finde i nogen anden Deel af det tyrkiske Rige, han har fundet Middel til at danne en væbnet Magt, en Hær og en Flaade; han har vakt det ottomaniske Folks Stolthed, og gjengivet det den Selv-Tillid, som er uundværlig for en Nation, for at den kan være i Stand til at forsvare og opretholde dens Uafhængighed; kort sagt, denne Lehnsfyrste er bleven et nødvendigt Bolværk for Opretholdelsen, af det tyrkiske Rige, og som en Følge heraf, erklærer Frankerig, at Vicekongens Afsættelse i Fald den blev fuldbyrdet, ville være en Krænkelse af den almindelige Ligevægt. Krigens usikkre ofverlende Lykke kan Frankerig ikke tillade at bestemme Vicekongens Eristence, som Lehnsfyrste af Riget; saa tilbøielig det ogsaa er, til at indlade sig paa enhver antagelig Overeenskomst, saa maae det dog, nu indskrænke sig til den Erklæring, at det ikke kan indvilge i Fuldbyrdelsen af den i Constantinopeludstædte Afsættelsesact. Frankerig nærer det Haab, at Europa vil agte de Bevæggrunde, hvorefter det handler; hvad det stræber at naae, er Opretholdelsen af Ligevægten i Europa." Det hedder ogsaa at det skal være lykkedes Hr. Guizot at stemme en Deel af det engelske Ministerium til ikke ubetinget at bifalde Lord Palmerstons Politik.